open-index/open-wikipedia-markdown huggingface dataset:
Busk

**Busk** (ukraina keeles Буськ; poola keeles Busk; vene keeles Буск) on linn Ukrainas Lvivi oblastis Zolotšivi rajoonis. 2020. aastani oli Buski rajooni keskus.

Busk asub Lvivist 51 km kirdes Bugi jõe ääres.

## Ajalugu
Buski on ürikutes esmamainitud 1097. aastal. Mongolid vallutasid ja süütasid linna 1241. aastal. Magdeburgi linnaõigused sai Busk 1411. aastal. Poola esimese jagamise tagajärjel 1772. aastal läks asula Habsburgide Austria keisririigi võimu alla. 1849. aastal oli Buskis suur tulekahju, mille tagajärjel linn kaotas oma senise majandusliku tähtsuse. Pärast Austria-Ungari kokkuvarisemist oli Busk 1918. aasta novembrist kuni 1919. maini algul Lääne-Ukraina Rahvavabariigi ja siis Ukraina Rahvavabariigi koosseisus. 1919. aasta maist kuni 1939. aasta septembrini oli Busk Poola võimu all. 1939. aasta septembris hõivas linna Punaarmee ja Buski loodi Poola sõjavangide laager. Koos ülejäänud Lääne-Ukrainaga inkorporeeriti Busk 1939. aasta novembris Nõukogude Liidu koosseisu.

## Rahvastik
Ukraina 2001. aasta rahvaloenduse andmetel oli Buski elanikest ukrainlasi 98,14%, venelasi 1,17%, poolakaid 0,50% ja valgevenelasi 0,12%.

## Galerii

Pilt:Буськ вул. Паркова, 9.jpg
Pilt:Busk-1.jpg


## Viited
Passiivne investeerimine

**Passiivne investeerimine** on üks investeerimisstrateegiatest. Seda kasutavad investorid nii aktsiate kui ka kinnisvara varaklassides. 
Passiivse investeerimise eesmärk on vara väärtuse kasv, hoides seda oma valduses pikemat aega ehk ilma pideva müümise ja ostmiseta. Aktsiate varaklassis kutsutakse seda ka osta ja hoia taktikaks. 

Aktsiate varaklassi puhul on üks populaarsemaid passiivse investeerimisstrateegia rakendusi dividendiaktsiate ostu korral, sest sellisel juhul saab väärtust mitut moodi kasvatada. Nii dividendimaksete kui ka aktsia väärtuse kasvu korral. Eestis on mõned populaarsed dividendiaktsiad näiteks Merko Ehitus, Tallinna Vesi, turult lahkuv Olympic Entertainment Group ja Tallinna Kaubamaja. Aktsiate märkimine toimub praegu ka Tallinna Sadamal, mida riik osaliselt erastab. 
Samuti rakendatakse investorite poolt passiivset investeerimisstrateegiat tihti fondiosakute puhul, millel on ajalooliselt pikaajaliselt väärtuses üldiselt head kasvu, näiteks S&P500 fond on keskmiselt kasvanud pea 20% aastas. Fondiosakute kasuks passiivsete investeeringute puhul räägib asjaolu, et kuna fondiosakutes on palju erinevaid ettevõtteid, mis maandab riski. 

Kinnisvara puhul on passiivne investeerimine näiteks korteriost, mis jäetakse portfelli pikaks ajaks välja üürides passiivset tulu teenima. 
Passiivse investeeringu tunneb ära selle järgi, et tehakse üks tehing ja jäetakse see pikemaks perioodiks oma elu elama.
Demetrios III Eukairos

**Demetrios III Eukairos Theos Philopator Soter** (kreeka keeles Εὔκαιρος, ′õigeaegne′, ilmselt moondunud vorm halvustavast hüüdnimest *Akairos*, ′enneaegne′, ὁ Θεός, ′jumal′, Φιλοπάτωρ, ′isaarmastaja′, ja Σωτήρ, ′päästja′) (suri 88 eKr) oli Seleukiidide soost kuningas (95−88 eKr).

## Elulugu
### Valitsusaja algus

Ta oli kuningas Antiochos VIII Grypose (suri 96 eKr) ja tema abikaasa Tryphaena (u 141−111 eKr) poeg. Aastal 95 eKr elas ta Väike-Aasia edelaosas Knidoses, kui Egiptusest minema aetud ja Küprosel valitsev Ptolemaios IX Soter Lathyros pakkus talle oma vägesid, et Süürias võimu haarata. Demetriosel õnnestus end kehtestada Kesk-Süürias ja ta tegi oma pealinnaks Damaskuse. Seega oli Seleukiidide riik jagunenud kolmeks eraldi kuningriigiks: tema vend Philippos I Philadelphos valitses Süürias Aleppo (tollal Beroea) ümbrust ning Antiochos X Eusebese võimupiirkonda kuulusid Kiliikia Väike-Aasias, Põhja-Süüria ja Vahemere rannikuala. Hiljem õnnestus Demetriosel laiendada oma valdusi Antiookiani.

### Sõda Juudaga
Demetrios III oli viimane Seleukiidide soost valitseja, kes sekkus Juuda asjadesse. Temalt otsisid abi juudid, kes olid rahulolematud oma kuninga Alexander Jannaeusega. Demetrios tungis Juudasse aastal 88 eKr ja lõi Sekemi lahingus juutide kuninga vägesid, kuid kohalike elanike vaenulikkuse tõttu tõmbus peagi tagasi Süüriasse.

### Kodusõda, vangilangemine ja surm
Aastal 88 eKr puhkes Demetriose ja tema venna Philippose vahel sõda. Viimane astus liitu Stratoniga, kes valitses väikest vürstiriiki Beroea linna ümbruses. Demetrios asus linna piirama. Straton otsis aga abi kohalike araablaste hõimupealikult Azizilt ja Partia Mesopotaamia asehaldurilt Mithridates Sinaceselt. Viimased tõttasid Stratonile appi ja piirasid omakorda Demetriose väed ümber. Kuna viimane lõigati ära olulisest veevarustusest, oli ta sunnitud kapituleeruma. Tema sõjalaagri antiooklased vabastati lunarahata, kuid Demetrios ise viidi vangina Partia õukonda. Kummatigi kohtles Partia kuningas Mithridates II Suur teda lugupidavalt. Demetrios suri peagi. Pärast tema vangistamist haaras Philippos enda kätte Antiookia ja tema noorem vend Antiochos XII Dionysos Damaskuse.

## Vaata ka
*Seleukiidide riik

## Kirjandus
*Bevan, Edwyn Robert. *The House of Seleucus*. Vol. II. London: Edward Arnold, 1902. Lk 260-261 https://archive.org/stream/in.ernet.dli.2015.173398/2015.173398.The-House-Of-Seleucus--Vol---Ii-#page/n273/mode/2up.

## Välislingid
*[Demetrios III Eukairos teoses Encyclopædia Britannica (1911)](https://en.wikisource.org/wiki/1911_Encyclop%C3%A6dia_Britannica/Demetrius_(Syrian_kings))
Dobromõl

**Dobromõl** (ukraina keeles Добромиль; poola keeles Dobromil) on linn Ukrainas Lvivi oblastis Sambiri rajoonis.

Dobromõl asub Ukraina–Poola piirist 5 km kaugusel, Lvivist umbes 95 km lääneedelas.

Kirjalikes allikates mainitakse Dobromõli esimest korda 1374. aastal. 1497. aastal sai Dobromõl aleviks ja Magdeburgi linnaõigused 1566. aastal.

Esimese Poola jagamise tagajärjel läks Dobromõl 1772. aastal Habsburgide Austria keisririigi võimu alla.

Ukraina 2001. aasta rahvaloenduse andmetel oli Dobromõli elanikest ukrainlasi 97,10%, poolakaid 1,86% ja poolakaid 0,78%.

## Galerii

Pilt:Dobromyl, Ukraine-1.JPG
Pilt:Dobromyl, Ukraine-2.JPG
Pilt:


## Viited
Pūriņi raudteepeatus

**Pūriņi raudteepeatus** on raudteepeatus Alūksne–Gulbene raudteel Gulbene piirkonna Beļava vallas Pūriņi ja Jaunpūriņi talude lähistel.

Peatus asub Gulbene raudteejaamast 6 ja Riia jaamast 217 km kaugusel. Seal kehtib oma peatusepõhine piletitariifide süsteem. Päevas võib seal peatuda neli rongi.

1. veebruarist 2011 on Pūriņi nõudepeatus (rong peatub seal ainult siis, kui sinna on müüdud pilet või kui peatuses on ootajaid).

Peatus avati aastal 1973. Algselt kandis see nime "6. kilomeetri peatus". 1990. aastatel nimetati see ümber **Pienakalnsiks**, veel hiljem Pūriņiks. Ootepaviljon püstitati 1980. aastatel, aastal 2016 rajati selle asemele aga uus ootepaviljon.

Pūriņu stacija 19.jpg|Ootepaviljon
О.п. Пурини Pūriņi stop point - panoramio.jpg|Vana ootepaviljon 


## Viited

## Välislingid

* Infot peatuse kohta; fotod (*[[vene keel]]es*)
* Peatus vanal kaardil
Tuuslar (ajakiri)

**Tuuslar** *: kirjandus-kunst-pilge* oli huumoriajakiri, mis ilmus 1922. aasta detsembris Tallinnas. 

Kaastööd ajakirjale tegid Konstantin Osvet, esikaane ja illustratsioonid joonistas Arnold Vihvelin ja lisaks Gustav Mootse.

Ajakirja tükiti Tallinna trükikojas Täht. Hinnaks oli 30 marka. Kokku ilmus vaid 2 numbrit.

## Viited
Kalniena raudteejaam

**Kalniena raudteejaam** on raudteejaam Alūksne–Gulbene raudteel Gulbene piirkonna Stāmeriena vallas Kalniena küla lähistel piiril. Avamise ajal jäi see Zeltiņi kihelkonda Kalniena mõisa maadele.

Peatus asub Gulbene raudteejaamast 14 ja Riia jaamast 225 km kaugusel. Seal kehtib oma peatusepõhine piletitariifide süsteem. Päevas peatub seal neli rongi. Jaamas on kaks teed ja üks platvorm.

Jaam avati aastal 1903. Algul kandis see Kalnamuiža raudteejaama nime. Aastal 1927 hakkas see kandma Kalniena nime, ühtlasi demonteeriti sealne teine tee ja Kalniena kujunes peatuseks. Aastal 2005 taastati teine tee, et rongid üksteisest mööduda saaks.

Jaama peahoone on lihtne puidust hoone, mis valmis jaama avamise ajal. Teine säilinud hoone on kivist kelder. Jaama avamise ajal oli seal veel ka veetorn, mis pole säilinud. Jaamahoone rekonstrueeriti aastal 2011.

Kalnienas stacija 02.JPG|Jaamahoone
Kalnienas stacija 23.JPG|Vaade jaamahoonele raudtee poolt
Kalnienas stacija 03.JPG|Kaev
Kalnienas stacija 28.JPG|Jaamahoone sisevaade


## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Preetori ediktid

**Preetori ediktid** olid Rooma õiguse allikad, mis olid toodud Rooma vabariigi õigussüsteemist. Preetorid andsid edikte välja, kui nad astusid ametisse. Ediktides oli kirjutatud preetori tegevuskava teenistusajale, ning ka informatsioon olukordade kohta, milliste juhul kohtu kaitse oli võimaldatud. Preetorite ediktid olid preetori õiguse (*ius praetori*) formireerimise põhjuseks.

## Tekkimise põhjused
XII tahvli seaduste seadused ei vastanud enam vajadustele, mis tekkisid vabariigi perioodi jooksul. Sellistel tingimustel tsiviilõigus (*ius civile*) kaotas norme. Aga eraisikul oli võimalus pöörduda preetori juurde abipalvega juhul, kui seaduse eksimusi pärast polnud võimalik rahuldamist saada tsiviilhagi kasutades.
Preetorid tagasid ühiskonna rahu ja korra kaitset. Selle eesmärgi teostamiseks oli preetoritel peaaegu piiramatu haldus võim (*imperium*) koos tema kõiki täienditega (*multae dictio; pignoris capio*). Teenistuse jooksul preetoritel konkreetsed probleemide lahendamise viisid töötasid välja, ning preetorid esitasid lahendusi kõikidele oma ediktides.

## Eripära ja põhimõtted
Preetori õigus oli rohkem "elastne", kui seadusandlik. Edikti põhijoones oli see, et seda uuendatakse igal aastal (*lex annua* või aasta seadus). 
Mõned ediktid olid tehtud missuguste erijuhtumite jaoks (*edicta repetina*); teistel olid ühisreeglid ja preetori tegevuskava, mis oli kohustuslik preetori teenistusaja jooksul (*edictum perpetuum*). Sellistel "alalistel" ediktidel oli näidatud preetorite haldusõiguslik praktika.

## Reeglite kogum
Aegapidi tekkis preetorite normide kogus, sest iga uus preetor koostasid oma edikti eelmise preetorite kogemuse baseerudes (*edictum tralaticum*). Preetoritel ei olnud kohustuslik koostada uut ediktide tegevuse jooksul, aga preetoritel oli mugavam töötada oma ediktide järgi, et õiguskorra selgust hoida.

## Hadrianuse alaline edikt
Imperator Hadrianuse ajal koostas tuntud jurist Salvius Iulianus umbes 130. aastatel preetorite ediktide kogu "Edictum perpetuum". See kogu on tähtsamaks ja ulatuslikumaks Rooma õiguse kodifikatsiooni katseks pärast 12 tahvli seadusi. "Edictum perpetuumil" oli kohustuslik jõud tuleviku jaoks. Siin hakkab ühtlasi kaduma varem mainitud dualism kviriitliku ja preetorõiguse vahel, sest kogu seadusandliku võimu koondamine imperaatori kätesse ei jäta ruumi preetori õigusloovale tegevusele.

Edikt Iuliuse redaktsioonis pannakse Roomas ja provintsides välja. "Edictum perpetuumi" algset teksti meil pole. Aga Gaiuse, Ulpianuse ja Pauluse kommentaaride põhjal on teada saadud, et edikt koosnes kahest osast (põhiosa ja lisaosa). Ediktis oli konkreetne väheldase tiitlite ja pealkirjade kogemus (*de iudiciis*,*de rebus creditis* jne). Põhiosas oli väljaantud eri momendid ja punktid hagides (*clausulae edictales*), lisaosas aga tüüpilised hagide formularid.

## Kirjandus
* Lenel O. Essai de reconstitution de l'Édit perpétuel. Paris: L. Larose, 1901-1903. 2 vols.
* "Rooma Eraõiguse Allikad", Elmar Ilus, toimetanud Aime Kons, 2000. a, ISBN 9958-57-271-8
* Римское частное право: Учебник. Под ред. И. Б. Новицкого и И. С. Перетерского. — М. с. 21-22
Mõõtesüsteemide laboratoorium

**Mõõtesüsteemide laboratoorium** oli (Tallinna Polütehnilise Instituudi) elektroonika kateedri (hilisema Elektroonikainstituudi) juures 1980. aastatel moodustatud uurimislaboratoorium. Laboratooriumi juhataja oli Kalle Lipping, teaduslik juhendaja Mart Min.

Mõõtesüsteemide laboratoorium moodustati 1980. aastatel aset leidnud TPI automaatikateaduskonna struktuuri reformimise käigus automaatika kateedri juurde juba 1962. aastal moodustatud tootmisprotsesside automatiseerimise probleemlaboratooriumi mõõtevahendite osakonna baasil. Selles tegeleti peale mitteelektriliste suuruste mõõtmise vahendite ka elektriliste suuruste elektroonsete mõõtevahendite uurimise ja väljatöötamisega Tallinna Tootmiskoondise RET tellimusel. Selle suunaga seoses oli mõõtesüsteemide laboratooriumi põhiliseks suunitluseks vektorvoltmeetrite ja -analüsaatorite väljatöötamine.

Ülikoolide reformi ajal 1992. aastal muudeti mõõtesüsteemide laboratoorium õppetööd tegevaks laboratooriumiks mõõteelektroonika õppetooli koosseisus. Laboratooriumi juhatas sel perioodil Aivar Usk. Laboratooriumis tegeleti interneti kaudu toimivate mõõtesüsteemidega (näiteks välisõhu temperatuuri mõõtmine ja seire internetis).

Sellisena toimis laboratoorium kuni 2000. aastate reformideni TTÜs ja Elektroonikainstituudis, mille käigus mõõtesüsteemide laboratoorium jaotati uute moodustatud allüksuste vahel.
Maikellukese päevad

**Maikellukese päevad** on Tallinnas toimuv mänguliste kunstide festival. Festivali korraldab MTÜ Kirbutsirkus, festivali toetab Eesti Kultuurkapital.

2017. aastal toimus 10. festival.

## Viited

## Välislingid
*Festivalist MTÜ Kirbutsirkus kodulehel
*Maikellukese Päevad tähistavad kümnendat juubelit väljasõidu ja kontserdiprogrammiga, ERR.ee, 23.05.2017
Rakenduselektroonika õppetool

**Rakenduselektroonika õppetool** oli õppetool Tallinna Tehnikaülikooli Elektroonikainstituudis.

Õppetool ja professuur moodustati TTÜ reformi käigus 1992. aastal.

Rakenduselektroonika professor oli Vello Männamaa. Tema järel sai õppetooli hoidjaks vanemteadur Olev Märtens.

Õppetool teostas õppetööd rakenduselektroonikaga seotud ainetes magistri- ja doktoriõppe osas. Õppetooli teadus- ja arendustegevus oli seotud sama valdkonnaga.

Õppetool suleti seoses õppetooli temaatika muutmisega DSP kasutamisele orienteerituks.

Seejärel kandis lühikest aega rakenduselektroonika õppetooli nime ka mõõteelektroonika õppetool, kuid see ümbernimetamine ei olnud seotud sisulise või isikutepõhise seosega nende õppetoolide vahel, vaid lihtsalt ümbernimetamisega.
Šeptõtskõi

**Šeptõtskõi** (; kuni 2024. aastani **Tšervonohrad** ukraina keeles Червоноград; kuni 1951. aastani **Kristanopol**; ukraina keeles Кристинопіль; poola keeles Krystynopol) on oblastilise alluvusega linn Ukrainas Lvivi oblastis, Šeptõtskõii rajooni halduskeskus.

Šeptõtskõi asub Lvivist 62 km põhja pool Bugi jõe ääres. Poola piir jääb linnast umbes 9 km kaugusele.

Šeptõtskõi majanduses on tähtsaimal kohal kivisöe kaevandamine.

Ukraina 2001. aasta rahvaloenduse andmetel oli Šeptõtskõi elanike seas ukrainlasi 92,3%, venelasi 6,4%, valgevenelasi 0,6% ja poolakaid 0,1%. 

## Ajalugu
Asula on rajatud 1692. aastal. 1772. aastal läks Kristanopol Esimese Poola jagamise tagajärjel Habsburgide Austria keisririigi võimu alla. 1919–1939 oli Kristanopol Poola koosseisus. Teise maailmasõja ajal hõivasid Saksa väed 1939. aasta septembris linna, mis läks vastavalt Molotovi-Ribbentropi pakti salaprotokollidele Saksamaa võimu alla kindralkubermangu osana. Punaarmee hõivas linna 18. juulil 1944, kuid linn jäi edasi Poola koosseisu. 15. veebruaril 1951 anti Kristanopol vastavalt Nõukogude Liidu – Poola vahelisele lepingule üle Nõukogude Liidule. Linna uueks nimeks sai Tšervonograd.

1. augustil 1990 sai Tšervonograd Nõukogude Liidus esimeseks linnaks, kust Vladimir Lenini monument eemaldati.

## Galerii

Pilt:Музей Історії Релігії - Палац Потоцьких.jpg
Pilt:Колишній костел Святого Духа.jpg


## Viited
Aktiivne investeerimine

**Aktiivne investeerimine** on investeerimine, mille puhul investor tegeleb ise aktiivselt ja pidevalt oma varade ostu ja müügiga. Aktiivse investeerimise puhul valib investor ostmiseks varasid ja jälgib siis varade väärtuse muutumist ning teeb edasimüümise otsuseid. Aktiivne investeerimine nõuab rohkem aega ja teadmisi kui passiivne investeerimine.

Aktiivsel investeerimisel ootavad investorid lühiajalist ehk kohest tulu. Passiivse investori väärtuselooja on ajastus. 

Aktiivne investeerimine on näiteks kinnisvara ost, eesmärgiga see kasumiga edasi müüa. Selleks peab aktiivselt jälgima turu pakkumisi ja olema kursis turu hindadega, et osata adekvaatselt hinnata, millised tehingud võiksid lähiajal kasumit toota. Väärtus saab tõusta kas turuhindade tõusul või projekti arendamisel ja uuendamisel. 

Aktsiate puhul on aktiivne investeermisega tegemist, kui ostetakse väärtpabereid eesmärgiga need lähiajal kasumiga edasi müüa. Ka see nõuab pidevat turu jälgimist ja sellest aru saamist. 

Aktiivsel investeerimisel on ka omad miinused:
*Investeeringutel on miinimumsumma. 
*Iga tehing maksab. Nii pikaajalise ostu korral kui ka lühiajalise korral on investeeringutehingutel tehingutasu. Kuna aktiivsel investeerimisel on tehingud igapäevased, on ka kulud kõrgemad.
Soomlased ning soomerootslased Titanicul

**Soomlaste ning soomerootslaste seoseid ookeaniliinilaevaga Titanic** kinnitavad laeva andmed 66st reisijast, kes pärinesid Soomest. Nende kodukohad asusid üle kogu Soome: pealinnast Helsingist kuni Põhjalahe põhjakalda puidutöötlemiskeskuse ja sadamakoha Kemini. 1912. aastal veel Venemaa Keisririigi alla kuulunud autonoomse Soome Kindralkubermangu kodanikud oli inimeste hulgalt kuues rahvuslik rühm laeva pardal (Suurbritannia, Ameerika Ühendriikide, Iirimaa, Rootsi ning Osmanite impeeriumisse kuulunud Levanti kristlaste ja araablaste, enamasti siiski süürlaste ja liibanonlaste järel).

Uude Maailma suunduti külla, tööle või õnneotsinguile, aga ka naasti, kui Soomega oli lõpparve tehtud. Põhja-Ameerikasse (suuresti USA osariikidesse kui ka paari Kanada provintsi) suunduvad Soome reisijad jätsid kevade hakul Põhjala seljataha. Enamik alustas reisiteekonda ja lahkus Hanko sadama kaudu umbes kuu aega enne soovitud Atlandi ületust. Taani kaudu jõuti Inglismaale, kus Southamptoni sadamas istuti ümber uhiuuele reisilaevale. Paljud neist said teada, et nad majutatakse uuele esmaklassilisele laevale alles siis, kui nad pileteid vormistasid, misjärel sõideti rongiga Southamptonisse.

Nimeka Titanicu II klass oli võrdne I klassiga teistel ookeani ületavatel migratsioonilaevadel. Kaheksa nondest inimestest reisisidki II klassis, ülejäänud üle kolmandiku võrra odavamalt III klassis. Restorani toidukaartidel olid muuhulgas tekstid trükitud rootsi keele kõrval ka soome keeles, mis olid ühed vähesed ametlikult esindatud keeled laeval. Arvatavasti see soomerootslasi ei häirinud.

Liverpooli kodusadama lippu kandnud Suurbritannia ja Iirimaa Ühendkuningriigi kuninglik postiaurik Titanic, uppus oma esimesel reisil 15. aprillil 1912 pärast kokkupõrget triiviva jäämäega, mida õigel ajal ei märgatud. Uppumatuks peetud ja oma aja kohta üliluksuslik reisilaev ei jõudnud kunagi sihtkohta New Yorki. Esmalt pidanuks Titanic silduma Manhattani jõesaare kai nr 59 ääres, et I klassi kõrgseltskonnad ja nende teenijad saaksid väljuda. Seejärel pidi laev silduma immigratsiooniväravaks ehitatud Ellis Islandi väikesaarel, et tervisekontrolli saaksid suunduda II ja III klassi reisijad.

## Soome Kindralkubermangu (Venemaa Keisririik) reisijate nimekiri

## Statistika ja faktid
Soomlastest, soomerootslastest, ameerikasoomlastest ning ameerikasoomerootslastest jäi pärast laevahukku ellu 23 inimest: 12 naist, 5 last ja 6 meest. Koletu öö elas üle seega ligikaudu 35% Soome päritolu reisijaist, sealhulgas kolm sülelast kuuest. Alla 18-aastaseid soomlasi oli laeval kokku kaksteist. Mehi oli kokku lugedes 28 ja naisi 26. Meeste keskmiseks vanuseks oli 28,5 ja naiste keskmiseks vanuseks 27,1 ning laste keskmiseks vanuseks 7 eluaastat.

Kaheksa inimest reisis II klassis, ülejäänud III klassis.

Neljakümne kolmest hukkunust on suudetud tuvastada neli.

## Vaata ka
*Soome Suurvürstiriik
*Titanic
*Atlandi ookeani ületus
*Ameerikasoomlased
*Kanadasoomlased
*Rootslased Titanicul
*Eestlased Titanicul

## Viited
Abrekk

**Abrekk** või **obarg** on Põhja-Kaukaasia termin.

Enne Põhja-Kaukaasia islamiseerumist 16.–19. sajandil ja Venemaa invasiooni Kaukaasiasse 19. sajandil olid Põhja-Kaukaasia elanikud enamasti kristlased. Sõna tuleb Piiblist ja tähendab heebrea keeles 'põlvitada või laskuda Jumala ette'. Kunagi kasutati seda sõna nende kohta, kes tõotasid loobuda mis tahes rõõmudest ja olla kartmatu võitleja Jumala nimel. Abrekk loobus kõigist sidemetest sõprade ja sugulastega. Abreki elustiil hõlmas ka üksildast elu metsikus looduses ja palvetamist. Hiljem olid abrekid enamasti muslimid.

Tšetšeeni või inguši keeles tähendab sõna *abrekk* 'kättemaksjat', tšerkessi või karatšai keeles tähendab 'uhket meest'. Kaukaasias on vaid osseedi ja vene keeles sellel sõnal negatiivne tähendus, tähendades 'bandiiti'.

Pärast Teist maailmasõda kasutati propagandas sõna *abrekk* nõukogudevastase gerilja ja põrandaaluste kohta. Need abrekid olid laialdaselt populaarsed kui oma kodumaa ja vaeste eest võitlejad. Vanaks saades tegelesid Lõuna-Kaukaasia abrekid tavaliselt mesindusega. Enamik Ida-Kaukaasia abrekke tapeti lõppematus sõjategevuses vallutajate vastu. Pärast Nõukogude võimu kehtestamist jätkasid abrekid võitlust anastajate vastu enamikus Tšetšeenia paikades. Tšetšeenia abrekid alustasid ülestõuse aastatel 1920–1921, 1929–1931, 1931–1939 ja viimati 1940–1944, mis viis 1944. aastal tšetšeenide ja ingušide deporteerimiseni. Viimane nõukogudevastane abrekk Tšetšeenias Hasuhha Magomadov tapeti 28. märtsil 1976 70-aastaselt. Ingušist abrekki Laisat Baisarovat ei saadud aga kunagi kätte ja traditsioon kestis tänapäevani.

## Vaata ka
*Metsavennad

## Viited
Rootslased Titanicul

**Rootslaste seost ookeaniliinilaevaga Titanic** kinnitavad laeva andmed  reisijast, kes lähtusid reisiteekonnale Rootsist, suures enamuses Lõuna-Rootsist. Nood olid inimeste hulgalt neljas rahvuslik rühm laeval (Suurbritannia, Ameerika Ühendriikide ja Iirimaa järel), mis 15. aprillil 1912. aastal Atlandi ookeanil hukkus. 

## Rootsi Kuningriigi reisijate nimekiri

## Statistika ja faktid
Rootslastest jäi pärast laevahukku ellu 27 inimest: 10 naist, 5 last ja 12 meest. Koletu öö elas üle seega ligikaudu 25% Rootsist pärit reisijaist, sealhulgas üks sülelaps seitsmest. Alla 18-aastaseid rootslasi oli laeval kokku kakskümmend seitse. Mehi oli kokku lugedes 57 ja naisi 25. 

Kolm inimest reisis I klassis, viis II klassis, ülejäänud III klassis.

Kaheksakümne kahest hukkunust on suudetud tuvastada kaheksa.

### Faktid
Johan Svensson oli 74-aastaselt vanim inimene laeval.

## Vaata ka
*Norralased Titanicul
*Taanlased Titanicul
*Soomlased ning soomerootslased Titanicul
*Atlandi ookeani ületus
*Titanic
*Ameerikarootslased

## Viited
Lähisuhtevägivald

**Lähisuhtevägivald** (inglise keeles *intimate partner violence*, **IPV**) on praeguse või endise abikaasa või lähisuhtes oleva partneri perevägivald teise abikaasa või partneri vastu. Lähisuhtevägivald võib esineda mitmel kujul, sealhulgas füüsiline, verbaalne, emotsionaalne, majanduslik ja seksuaalne kuritarvitamine. 

Maailma Terviseorganisatsioon (WHO) defineerib lähisuhtevägivalda kui "igasugust käitumist intiimsuhtes, mis põhjustab suhetes olevatele isikutele füüsilist, psühholoogilist või seksuaalset kahju, selle hulka kuuluvad füüsiline agressioon, seksuaalne sund, psühholoogiline väärkohtlemine ja kontrolliv käitumine". 

Lähisuhtevägivalda nimetatakse mõnikord lihtsalt peksmiseks või abikaasa või partneri väärkohtlemiseks. Eesti Turvalisuse uuring 2009 andmetel oli 12-kuuline IPV esinemise levimus meestel 12% ja naistel 8%. Elu jooksul (alates 15. eluaastast) oli lähisuhtevägivalda kogenud 47% meestest ja 51% naistest. Igal aastal tehakse mitu elukaaslase mõrvakatset nii meestele kui naistele, kuid naised surevad suurema tõenäosusega kui mehed.

## Eelarvamused
Kuigi Austraalia statistika kohaselt moodustavad lähisuhtes toimunud seksuaalsed kuritarvitamised ligi kolmandiku kõigist selle kategooria juhtumitest, peetakse tegelikku juhtumite arvu suuremaks, kuna valitseb hoiak, et lähisuhtes toimuv vägivald pole *päris* või õige vägistamine toimub ainult võõraste suhtes. Ka ohvritel raskusi sellistel puhkudel toimunu sõnastamisega. Samuti kaldub täitevvõim ennekõike menetlema võõrastega seotud juhtumeid, mitte lähisuhtes toimunuid.

USA-s tehtud uuringu kohaselt on enamik lapsi ja alaealisi vägistatud kellegi tuttava, mitte võõra poolt. Vaid 14,3% naisi ja 19,5% mehi enne täisiga vägistatutest olid rünnatud võõra poolt. 15% naistest ja 6,5% meestest vägistati praeguse või endise partneri poolt.

## Tagajärjed
Lähisuhtevägistamiste tagajärjed on füüsilised vigastused, vaimse tervise kahjustused (PTSD, suitsiidimõtted), füüsilised reaktsioonid (söömis- ja magamishäired, sundkäitumised), suhteraskused (uute suhete loomine). 

## Vaata ka

* ohvrisüüdistamine
* õiglase maailma hüpotees

## Viited
Pendle Hill

**Pendle Hill** ('Pendle'i küngas') on mägi Suurbritannias Lancashire'i krahvkonna idaosas.

Mäe tipmine platoo koosneb karboni liivakivist, mis lasub õhukesel karboni lubjakivi kihil.

## Vaata ka
*Pendle Hilli nõiaprotsessid

## Kirjandus
* Sharpe, James (2002), "The Lancaster witches in historical context", in Poole, Robert,* The Lancashire Witches: Histories and Stories*, Manchester University Press, pp. 1–18, ISBN 978-0-7190-6204-9

## Välislingid
Prints Mohammad bin Abdulazizi lennujaam

**Prints Mohammad bin Abdulazizi rahvusvaheline lennujaam** või **Mediina lennujaam** (IATA: **MED**, ICAO: **OEMA**) on rahvusvaheline lennujaam, mis teenindab Mediina linna Saudi Araabias. Lennujaam on Saudi Araabia rahvusliku lennufirma Saudia kodulennujaam. Lennujaama läbis 2016. aastal rohkem kui 6,57 miljonit reisijat. 

Reisijad, kes soovid riiki sisenda palverännaku tõttu, pääsevad riiki ainult läbi, kas sellest lennujaamast või Kuningas Abdulazizi rahvusvahelisest lennujaamast
Islamabadi rahvusvaheline lennujaam

**Islamabadi rahvusvaheline lennujaam** (urdu keeles: ا**سلام آباد بین الاقوامی ہوائی اڈہ**; IATA: **ISB**, ICAO: **OPIS**) on peamine rahvusvaheline lennujaam, mis teenindab Islamabadi Pakistanis. Lennujaam avati 1. mail 2018. Lennujaam on Pakistani rahvusliku lennufirma Pakistan International Airlinesi kodulennujaam.
Kuningas Fahdi rahvusvaheline lennujaam

**Kuningas Fahdi rahvusvaheline lennujaam** **(KFIA)** (araabia keeles: **مطار الملك فهد الدولي**) (IATA: **DMM**, ICAO: **OEDF**) on rahvusvaheline lennujaam Dammamis Saudi Araabias. Lennujaam asub umbes 20 kilomeetrit Dammami kesklinnast. Lennujaam avati 28. novembril 1999. Lennujaam on rahvusliku lennufirma Saudia kodulennujaam. Lennujaama läbis 2016. aastal rohkem kui 9,690 miljonit reisijat.
Masqaţi rahvusvaheline lennujaam

**Masqaţi rahvusvaheline lennujaam** (IATA: **MCT**, ICAO: **OOMS**), varem *Seebi rahvusvaheline lennujaam*, on rahvusvaheline lennujaam. 

Lennujaam teenindab Masqaţi linna Omaanis. Jaam asub Masqaţi kesklinnast umbes 32 kilomeetri kaugusel.

Lennujaam on Omaani rahvusliku lennufirma Oman Air kodulennujaam.
Trivandrumi rahvusvaheline lennujaam

**Trivandrumi rahvusvaheline lennujaam** (IATA: **TRV**, ICAO: **VOTV**) on rahvusvaheline lennujaam, mis teenindab peamiselt Thiruvananthapurami linna Indias. Tegu on esimese lennujaamga Kerala osariigis. Lennujaam on Air India kodulennujaam ja lennujaama läbis 2017. aasta aprillist kuni 2018. aasta märtsini rohkem kui 4,3 miljonit reisijat.
Estofilia

**Estofilia** või **Estofilia 100** on Soome Tallinna Suursaatkonna poolt 3. mail 2018 avaldatud veebigalerii, mis räägib saja soomlase loo, kes on jätnud jälje 100-aastase Eesti Vabariigi ajalukku. 

Aja jooksul veel laieneva veebigalerii produtsent on suursaatkonna pressinõunik Hannele Valkeeniemi.

Kõik lood on kirjutatud nii eesti kui ka soome keeles.

## Isikud

* Harri Aaltonen
* Christian Agricola
* August Ahlqvist
* Esko Aho
* Antti Almberg (Jalava)
* Timo Arjas
* Alfred (Alpo) Asikainen
* Johan Reinhold Aspelin
* Martti Asunmaa
* Matti Autio
* Jaakko Blomberg
* Gustaf Fredrik von Böningh
* Arno Rafael Cederberg
* Sirppa-Leena Eloranta
* Elsa Enäjärvi-Haavio
* Anto Eskola
* Aksel August Granfelt
* Johannes Gabriel Granö
* Claës Gripenberg
* Rafael Haarla
* Tarja Halonen
* Seppo Heikinheimo
* Vilho Helanen
* Joakim Helenius
* Klas Kristersson Horn
* Antti Häkli
* Johannes (Rinne)
* Oke Jokinen
* Aino Kallas
* Pentti Kangasluoma
* Otso Kantokorpi
* Kauko Kare
* Jaakko Kaurinkoski
* Urho Kekkonen
* Mika Keränen
* Lauri Kettunen
* Raili Kilpi-Hynynen
* Esko Kivikoski
* Veli Olavi Klami
* Mauno Koivisto
* Aaro Korkeakivi
* Julius Krohn
* Kaja Kunnas
* Seppo Kuusisto
* Uolevi Lassander
* Eino Leino
* Juice Leskinen
* Pekka Lilja
* Eva Lille
* Armas Lindgren
* Oskari Wilho Louhivuori
* Matti Lukkari
* Tapani (Stefan) Löfving
* Oskar Anders Ferdinand Lönnbohm
* Elias Lönnrot
* Liisa Löyttyniemi
* Ilmari Manninen
* Anu Marttila
* Kerttu Mustonen-Hukki
* Tapio Mäkeläinen
* Aino Mälkönen
* Ulla-Maija Määttänen
* Kirsti Narinen
* Sakari Neuvonen
* Algot Niska
* Johan Jakob Nordström
* Sofi Oksanen
* Esko Ollila
* Albert Penttilä
* Lauri Posti
* Väinö Purje
* Hilma Rantanen-Pylkkänen
* Heikki Rausmaa
* Erkki Reijonen
* Lauri Kristian Relander
* Mikko Repo
* Harri Rinne
* Eero Riuttala
* Mimmi Rütli
* Eliel Saarinen
* Rosa Salmelin
* Juhani Salokannel
* Mikko Savikko
* Michael Savonius
* Kalervo Siikala
* Wäinö Sola
* Aku Sorainen
* Pehr Evind Svinhufvud
* Seppo Zetterberg
* Aarne Michaël Tallgren
* Viljo Terkki
* Seppo Tiinonen
* Aukusti Tuominen
* Väinö Valve
* Jouko Vanhanen
* Pekka Vapaavuori
* Emil Vesterinen
* Kustaa Vilkuna
* Armas Otto Väisänen
* Yrjö Sakari Yrjö-Koskinen

## Vaata ka
* Hietaniemi kalmistu
* Estofiilide loend

## Viited

## Välislingid
* 
*
Norden (Ida-Friisimaa)

**Norden** (idafriisi-alamsaksi *Nörden*) on linn Saksamaal Alam-Saksi liidumaal Aurichi kreisis.

Linn paikneb Põhjamere rannikul Ida-Friisimaal. Linna pindala on 106,33 km², 31. detsembril 2015 elas seal 25 117 inimest.

### Linn ja maakasutus

Norden koosneb linnast endast ja 10 ametlikust allpiirkonnast. Lisaks vanale kesklinnale sisaldab peamine linn endist Sandbauerschafti valda ning allpiirkondi Ekel, Lintel ja Westgaste. Need jagunevad erinevateks kvartaliteks ja elamisaladeks nagu Neustadt, Westlintel, Ostlintel, Ekelergaste, In der Wirde, Vierzig Diemat, Martensdorf või "miljonärikvartal". Neile on ühine, et neil puudub haldusfunktsioon, vaid nad on kohad, millele on viidatud igapäevases kohalikus keeles.

Teised allpiirkonnad on Bargebur, Leybuchtpolder, Norddeich (mis aastani 1972 kandis nime *[[Lintelermarsch]]*), Westermarsch I, Westermarsch II, Southderneuland I, Southderneuland II ja Tidofeld.

Peamine linn ning külad Bargebur, Norddeich, Süderneuland I ja Süderneuland II, samuti Westermarsch II osad on suuresti kokku kasvanud ning peale Norddeichi ja Westermarsch II moodustavad need ulatusliku elu- ja äripiirkonna lõunas ja idas. Umbes 92,5% kogu linnarahvastikust elab sellel "metropolialal". Ülejäänud allpiirkonnad on jätkuvalt maapiirkonnad ja enamasti hõredalt asustatud, kuid hõlmavad kõige suurema osa linna kogupindalast.

## Kalmistud


Pilt:Weissmann_Norden.jpg|Marienhafes, naaberkülas


## Emigrandid

* Pieter Claesen Wyckoff

## Inimesed

* Hermann Conring (1606–1681), Saksa arst ja poliitik
* Johann Cramer (1905–1987), Saksa poliitik (SPD), Saksa Bundestagi liige
* Wilhelm von Freeden (1822–1894), Saksa matemaatik, teadlane ja okeanograaf ning Põhja-Saksa mereobservatooriumi asutaja
* Recha Freier (1892–1984), kirjanik, Iisraeli riigiauhinna võitja
* Wilhelm Gnapheus (1493–1568), humanist ja reformeeritud protestantlik õpetlane
* Otto Ites (1918–1982), liidulaevastiku admiral, raudristi rüütlirist ja liidu teeneteorden
* Marco Kutscher (sündinud aastal 1975), ratsutamise takistussõit
* Herbert Müller (sündinud aastal 1953), maalikunstnik
* Johann Schröder (1925–2007), Saksa matemaatik
* Heiko Schwartz (1911–1973), veepallur
* Barbara Schlag (sündinud aastal 1951), õpetaja, Nordeni linnapea aastatel 1998–2016

## Vaata ka
* Norddeich (Norden)
* SEA-ME-WE 3

## Viited

## Välislingid

* www.norden.de
Eesti Spordileht (Eesti Olümpiakomitee)

**Eesti Spordileht** oli 2003–2005 ilmunud sporditeemaline väljaanne. Seda andsid välja Eesti Olümpiakomitee ja Sporditeabe Sihtasutus. 

## Viited
Monte Aguila

**Monte Águila** ('kotkamägi') on linn Tšiilis linn Bío-Bío piirkonnas Cabrero provintsis.


Inauguracion Nueva Plaza de Monte Aguila 2017 (12).jpg|Peaväljak
Bomberos monte aguila.jpg|Tuletõrjejaam
Img-estadio.jpg|Jalgpallistaadion
Premiacion O.V.V. 2017 (4).jpg |Kool


## Viited

## Välislingid
Eesti Kergejõustikuauhinnad

**Eesti Kergejõustikuauhinnad** on Eesti Kergejõustikuliidu iga-aastane gala, mille raames tunnustatakse kergejõustikuvaldkonna tublimaid ning valitakse ka aasta kergejõustiklane.

## Välislingid
*Eesti Kergejõustikuauhinnad ekjl.ee
Kuningas Shaka rahvusvaheline lennujaam

**King Shaka rahvusvaheline lennujaam** (IATA: **DUR**, ICAO: **FALE**) on rahvusvaheline lennujaam, mis teenindab Durbanit LAVis. Lennujaam asub umbes 35 kilomeetrit Durbani kesklinnast. 

Lennujaam avati avalikkusele 1. mail 2010. 2016. aasta aprillist kuni 2017. aasta märtsini teenindas lennujaam 5 220 002 reisijat.
Gemeentemuseum Den Haag

**Gemeentemuseum Den Haag** (hollandikeelne nimi) on kunsti- ja muusikamuuseum Hollandis Haagis.

Muuseumi direktor on Benno Tempel.

Muuseum asutati 1935.

Muuseumihoone projekteeris hollandi arhitekt Hendrik Petrus Berlage.

## Välislingid
* Koduleht
Miku-Manni oma raamat

"**Miku-Manni oma raamat**" oli 1999 toimunud Eesti lasteraamatu võistlus, mille eesmärkide seas oli Eesti kirjastajatele öelda, et nende tähtis ülesanne on avaldada eesti algupärandeid. Võistluse võitis Henno Käo raamat "Kusagil mujal". Otsustati, et võitnud lasteraamat antakse algava 2000. aasta raamatuaasta puhul igale esimesse klassi minevale õpilasele.

Võistluse žürii esimees oli Anne Rande.

## Viited
Simion Cuțov

**Simion Cuțov** (7. mai 1952 Smârdanul-Nou, Brăila maakond – 1993) oli Rumeenia poksija.

## Päritolu
Ta on pärit Rumeenia venekeelsete vanausuliste (lipovaanide) kogukonnast Doonau alamjooksul.

## Poksijana
### Rumeenia meistrivõistlustel
Ta oli kokku kahekordne Rumeenia meister – kergekaalus (kuni 60 kg) 1973. aastal ning I kergekeskkaalus (kuni 63,5 kg) 1978. aastal. 

### Kaasaegsetel olümpiamängudel
Ta sai kergekaalus (kuni 60 kg) 1976. aasta Montréali olümpiamängude poksivõistlustel hõbemedali, kaotades finaalis kuldmedali- ja olümpiavõitjale Howard Davisile (USA).

Ta osales I kergekeskkaalus (kuni 63,5 kg) 1980. aasta Moskva olümpiamängude poksivõistlustel, kus kaotas 1. ringis hilisemale hõbemedalivõitjale Serik Qonaqbayevile (NSV Liit) ja jäi edasisest medaliheitlusest välja.

### Maailmameistrivõistlustel
Ta sai kergekaalus (kuni 60 kg) 1. maailmameistrivõistlustel (Havanna, 1974) hõbemedali, kaotades finaalis kuldmedalivõitjale ja maailmameistrile Vassili Solominile (NSV Liit).

### Euroopa meistrivõistlustel
Ta võitis kergekaalus (kuni 60 kg) kuldmedali ja Euroopa meistriks 20. Euroopa meistrivõistlustel (Belgrad, 1973) ning 21. Euroopa meistrivõistlustel (Katowice, 1975).

## Isiklikku
Tema vanem vend Calistrat Cuțov on samuti tuntud endine Rumeenia poksija.

## Viited

## Välislingid
*
Tarapita (täpsustus)

**T(h)a(a)rapita** on mitmetähenduslik sõna:
*Tharapita (ka Tarapita, Taarapita, Taara) oli saarlaste muinasaegse jumala nimi. 
*Tarapita, kirjanduslik rühmitus 
**Tarapita, selle kirjandusliku rühmituse ajakiri
*Tarapita, Eesti rakendusspordi selts 1980. aastate lõpus

## Vaata ka
*Tharaphita (hevibänd)
*Taara
*Taara (täpsustus)
*Tooru
Rahvusvaheline Fotograafiakeskus

**Rahvusvaheline Fotograafiakeskus** (inglise *International Center of Photography*, lühendatult ICP) on fotograafiaga tegelev asutus USAs New Yorgis.

ICP koosneb õppeasutusest (School of ICP) ja muuseumist (Museum of ICP). Õppeasutus on fotograafia õpetamisel kõrgelt hinnatud kogu maailmas.

ICP asutas 1974 Cornell Capa.
Ameerika liikuvate piltide muuseum

**Ameerika liikuvate piltide muuseum** (inglise *American Museum of the Moving Image*) on filmimuuseum Ameerika Ühendriikides New Yorgis.

Muuseum avati 1977 nime all *Astoria Motion Picture and Television Center*. Kuna muuseumi haldav sihtasutus vahetas nime, siis 1988 nimetati muuseum ümber Ameerika liikuvate piltide muuseumiks. 

2008 alustati muuseumihoone laiendamist ja muuseum suleti. Jaanuaris 2011 avati muuseum uuesti.
Heiki Hepner

**Heiki Hepner** (sündinud 17. veebruaril 1966 Haapsalus) on eesti poliitik, XIV Riigikogu koosseisu liige. Ta on endine Kohila vallavanem.

Heiki Hepner on lõpetanud 1984. aastal Haapsalu 1. Keskkooli ja 1991. aastal Eesti Põllumajanduse Akadeemia metsamajandusinsenerina. 2002. aastal kaitses samas magistritöö metsanduses, 2016. aastast õpib doktoriõppes.

Pärast ülikooli lõpetamist töötas ta aastatel 1991–1992 Sutlema metskonnas abimetsaülemana, seejärel 1992–1993 Riigimetsamaade Mahtra Talituse peametsaülemana ning 1993–1994 Rapla Metsaameti Mahtra osakonna peametsaülemana. Aastatel 1994–1999 oli Heiki Hepner Metsamajanduse Ökonoomika- ja Infokeskuse juhataja asetäitja, 1999–2008 Riigimetsa Majandamise Keskuse haldusdirektor ja konsultatsiooniosakonna juhataja. Aastatel 2008–2011 oli ta OÜ Tark Mets juhatuse liige ja 2011–2019 Kohila vallavanem.

Aastatel 2008–2012 oli ta Eesti Metsaseltsi president. 2011. aastast on ta Raplamaa Omavalitsuste Liidu liige ja 2017. aastast selle esimees. Aastatel 2014–2017 oli ta Eesti Linnade Liidu juhatuse liige. Ta on MTÜ Ühinenud Metsaomanikud, Eesti Metsateenijate Ühingu ja Kohila Jahimeeste Seltsi liige, Eesti Metsaüliõpilaste Seltsi asutajaliige, vilistlaskogu liige ning EELK Hageri Lambertuse koguduse liige.

Heiki Hepner on koostanud statistilisi ülevaateid metsandusest, avaldanud erialaseid artikleid kogumikes ja ajakirjanduses, esinenud tele- ja raadiosaadetes.

## Poliitiline tegevus
Heiki Hepner on alates 2004. aastast Isamaa Erakonna liige. Ta on olnud valitud 1996., 1999., 2005. aasta kohaliku omavalitsuse volikogude valimistel Kohila vallavolikokku. 

Heiki Hepner vahetati 2020. aasta novembris Siim Valmar Kiisleri asemel Riigikogu põhiseaduskomisjoni, et ta hääletaks vastavalt Isamaa fraktsiooni ametlikule seisukohale abielureferendumi poolt.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1024 häält ning ei osutunud valituks.

## Isiklikku
Hepneri abikaasa töötab õpetajana, nende peres kasvab kaks last.

## Viited
Chhatrapati Shivaji rahvusvaheline lennujaam

**Chhatrapati Shivaji Maharaji rahvusvaheline lennujaam** (IATA: **BOM**, ICAO: **VABB**), varem tuntud kui **Sahari rahvusvaheline lennujaam**, on rahvusvaheline lennujaam, mis teenindab Mumbaid Indias. Tegu on riigi teise kõige aktiivsema lennujaamaga, mille kaudu reisib üle 48 miljoni inimese aastas. Lennujaam on Air Deccani ja GoAiri kodulennujaam. Lennujaam avati 1942. aastal.
Sialkoti rahvusvaheline lennujaam

**Sialkoti rahvusvaheline lennujaam** (IATA: **SKT**, ICAO: **OPST**) on rahvusvaheline lennujaam, mis teenindab Sialkoti Pakistanis. Lennujaam asub umbes 14 kilomeetrit Sialkoti kesklinnast. Lennujaam on Air Siali kodulennujaam. Lennujaama läbis 2016. aastal 817 067 reisijat.
Chennai rahvusvaheline lennujaam

**Chennai rahvusvaheline lennujaam** (IATA: **MAA**, ICAO: **VOMM**) on rahvusvaheline lennujaam, mis teenindab Chennai linna Indias. Lennujaam asub umbes 21 kilomeetri kaugusel Chennai kesklinnast. Lennujaama läbis 2017. aasta aprillist kuni 2018. aasta märtsini rohkem kui 20,3 miljonit reisijat. Lennujaam on Blue Dart Aviationi, SpiceJeti, Alliance Airi ja IndiGo kodulennujaam.
Mactani-Cebu rahvusvaheline lennujaam

**Mactani-Cebu rahvusvaheline lennujaam** (filipiini keeles: *Paliparang Pandaigdig ng Mactan-Cebu*) (IATA: **CEB**, ICAO: **RPVM**) on rahvusvaheline lennujaam, mis teenindab Cebu linna Filipiinidel. Lennujaamal on üks lennurada, mis on 3300 meetrit pikk. Lennujaama läbis 2017. aastal rohkem kui 10 miljonit reisijat.
Zhengzhou Xinzhengi rahvusvaheline lennujaam

**Zhengzhou Xinzhengi rahvusvaheline lennujaam** (IATA: **CGO**, ICAO: **ZHCC**) on peamine rahvusvaheline lennujaam, mis teenindab Zhengzhou linna Hiinas. Lennujaam asub umbes 37 kilomeetrit Zhengzhou kesklinnast. Lennujaama läbis 2017. aastal rohkem kui 24,2 miljonit reisijat.
Blaise Diagne rahvusvaheline lennujaam

**Blaise Diagne rahvusvaheline lennujaam** (prantsuse keeles *Aéroport international Blaise Diagne*, IATA: DSS, ICAO: GOBD) on rahvusvaheline lennujaam, mis teenindab Dakari linna Senegalis. Lennujaam asub umbes 43,5 kilomeetri kaugusel Dakari kesklinnast.
Murtala Muhammedi rahvusvaheline lennujaam

**Murtala Muhammedi rahvusvaheline lennujaam (MMIA)** (IATA: **LOS**, ICAO: **DNMM**) on rahvusvaheline lennujaam, mis teenindab Lagose linna Nigeerias. Lennujaama läbis 2017. aastal rohkem kui 6,3 miljonit reisijat.
Quatro de Fevereiro lennujaam

**Quatro de Fevereiro rahvusvaheline lennujaam** (portugali keeles: *Aeroporto Internacional 4 de Fevereiro*), (IATA: **LAD**, ICAO: **FNLU**) on Angola peamine rahvusvaheline lennujaam. Lennujaam teenindab Luandat Angolas. Lennujaama läbis 2009. aastal rohkem kui 2,4 miljonit reisijat.
Sukuub

**Sukuub **on keskaegsel pärimusel põhinev naissoost deemon, üleloomulik olend rahvaluules, kes ilmub unenägudes meestele neid võrgutades ja vahekorda astuma meelitades. Sukuubi meessoost vaste on inkuub. Usuti, et korduv seksuaalne läbikäimine sukuubiga võib põhjustada tervise või vaimse seisundi halvenemist või isegi surma.

## Vaata ka

* näkk
* sireen
* nümf
GoalRef

**GoalRef** on raadiosageduslik sensorsüsteem, mis kasutab väikese sagedusega magnetväljasid, et tuvastada palli liikumist väravajoonel. Süsteemi töötasid välja Saksa uurimisinstituudi Fraunhofer IIS teadlased koostöös Select Spordiga. Väravajoone tehnoloogiat on lubatud kasutada professionaalsetes mängudes, luba jagab rahvusvaheline jalgpalliorganisatsioon International Football Association Board (IFAB).

## Tehnoloogia
GoalRef toimib magnetinduktsiooni põhimõttel. Kümme antenni väravapostide ja väravalati küljes tekitavad ja jälgivad nõrka magnetvälja. Kui pall läheneb väravale, siis palli sisse paigaldatud poolid mõjutavad magnetvälja ning protsessor  loeb, kas pall ületas väravajoone või mitte.

## Ajalugu
Algselt tahtis Taani organisatsioon Select Sport süsteemi arendada käsipallis kasutamiseks, kuid projekt jäi rahalistel põhjustel pooleli. 2011. aastal hakkas seda arendama Saksa uurimisinstituut Fraunhofer jalgpalli jaoks. GoalRefi katsetati 2012. aasta alguses Taani liigas. Esimest korda kasutati GoalRefi 6. detsembril 2012. aasta MMil.

## Viited

## Välislingid
* Fraunhofer GoalRef™ – Goal Detection System
Elmar Loodus

**Elmar Loodus** (4. detsember 1916 – 1. aprill 2001) oli eesti haridustegelane.

Ta oli aastatel 1948–1950 Põlva Mittetäieliku Keskkooli direktor ja seejärel lühikest aega 1950. aastal asutatud Põlva Keskkooli direktor. 

1950. aasta novembris edutati ta Põlva Linna RSN Täitevkomitee haridusosakonna juhatajaks. 

Ta lõpetas 1953. aastal Tartu Õpetajate Instituudi ja oli aastatel 1953–1956 Tartu I Keskkooli direktor. 

Ta oli ka Tartu Linna RSN Täitevkomitee  inspektor ja metoodik. 1952 kuni 1953 oli ta Tartu Oblasti Haridusosakonna juhataja.
Ofir Akunis

**Ofir Akunis** (heebrea keeles אופיר אקוניס; sündinud 28. mail 1973 Tel Avivis) on Iisraeli poliitik, ta kuulub aastast 1996 erakonda Likud. 

Ta on aastast 2015 Iisraeli teadus- ja tehnoloogiaminister.

Ta sündis aastal 1973 Tel Avivis. Õppis Theodor Herzli Heebrea Gümnaasiumis. 

Ta on töötanud ajakirja Maariv reporterina. Armeeteenistuse ajal oli ta sõjaväe ajakirjanik. Ta on olnud Binyamin Netanyahu ja Meir Sheetriti meedianõunik.

Ta on aastast 2009 Knesseti liige (Likudi nimekirjas).

## Isiklikku
Ofir Akunis on abielus ja tal on kaks last.
Baltimaade Külmavereliste Hobuste Kasvatajate Selts

**Baltimaade Külmavereliste Hobuste Kasvatajate Selts** oli hobusekasvatajate selts, mille eesmärk oli koordineerida ardenni hobuse aretamist. Selts asutati 1911 ja seltsi tegevus lõppes seoses I maailmasõja puhkemisega.

## Viited
Eesti Pagulasabi

**MTÜ Eesti Pagulasabi** on Eestis tegutsev, pagulasi toetav ja humanitaarabi pakkuv rahvusvaheline humanitaarabiorganisatsioon, mille eesmärgiks on pagulaste õiguste ja heaolu eest seismine Eestis ja väljaspool. 

Eesti Pagulasabi on peamine pagulastele kohanemist toetavaid teenuseid osutav organisatsioon Eestis. Väljaspool Eestit on Eesti Pagulasabi humanitaarabi osutaja ja pagulaste abistajana aktiivne Ukrainas (olles üks suurimaid rahvusvahelisi rahapõhise abi andjaid jõudes ka ajutiselt okupeeritud aladele), Armeenias, Gruusias, Ukrainas, Jordaanias, Türgis, Keenias ja Liibanonis.

Eesti Pagulasabi asutati 2000. aastal.

Eesti Pagulasabi tegevused on jaotatud seitsme tegevussuuna ehk programmi alla:
* Humanitaarabiprogramm
* Toimetulekuprogramm
* Nõustamisprogramm
* Kogukonnaprogramm
* Vaimse tervise programm
* Hariduse ja teadlikkuse programm
* Huvikaitseprogramm
Eesti Pagulasabi kontorid Eestis asuvad Tallinnas ja Tartus. Välisesindused asuvad Ukrainas (kontorid Kiievis, Dnipros ja Zaporižžjas), Armeenias (kontor Jerevanis) ja Jordaanias (kontor Ramthas). 

## Viited

## Välislingid
* Eesti Pagulasabi koduleht
* Eesti Pagulasabi Facebooki leht
* Eesti Pagulasabi Instagrami leht
Sageduskarakteristik

**Sageduskarakteristik** on lineaarsete objektide ja süsteemide (näiteks elektriahelate) dünaamiliste omaduste iseloomustamiseks kasutatav karakteristik, mis näitab ülekandeteguri sõltuvust objekti või süsteemi läbiva signaali sagedusest *f* või ringsagedusest *ω*.

Elektriahela sageduskarakteristik väljendab väljundsignaali sõltuvust sagedusest. Lineaarses süsteemis on väljundsignaalil sama sagedus mis sisendsignaalil, väljundsignaali amplituud aga sõltub sagedusest. Amplituudi-sageduse karakteristiku kõrval kirjeldab elektriahelat ka faasi-sageduse karakterisristik.

Sageduskarakteristikuid esitatakse enamasti logaritmilises skaalas Ülekandetegur (vertikaalteljel) on siis harilikult detsibellides.

Väga ulatuslikku kasutamist leiavad sageduskarakteristikud audioelektroonikas (helitehnikas), raadiotehnikas ja automaatikas (süsteemitehnikas), kuid  eri kujudes veel mitmel alal, nagu audioloogias, sonograafias ja mujal.

## Vaata ka
* Sageduskoste
Coors Light

**Coors Light** on 4,2% alkoholisisaldusega hele õlu, mida pruulitakse Ameerika Ühendriikides Goldenis, Albanys, Elktonis, Fort Worthis, Irwindale'is, Monctonis ja Milwaukees. Õlle pruulimist alustas Coors Brewing Company õlletehas aastal 1978.

Pudeli etiketil on silt "Kinnitatult külm", mis muudab logol olevad mäed siniseks, kui õlle temperatuur on alla 3,88 °C (39 °F).
Signaali sagedus

**Signaali sagedus** (tähis f) on signaali kandva võnkumise sagedus. Sageli on see harmooniline võnkumine, kuid sagedusest võib rääkida igasuguse perioodiliselt muutuva signaali puhul.

Kui signaali kannab lihtharmooniline võnkumine, nimetatakse signaali siinussignaaliks, sest sel juhul muutub kandevõnkumise amplituud A ajas t siinusfunktsiooni järgi:
:x(t)=A\sin\,\omega t \,,
kus \omega = 2\pi f on ringsagedus.

## Vaata ka
* Helisagedus
* Elektrisignaal
* Signaali spekter
Brahma õlu

**Brahma** on Brasiilia õllemark, mida algselt, aastast 1888, pruulis Companhia Cervejaria Brahma. Tänapäeval omab Brahma kaubamärki maailma suurim õlletootja Anheuser-Busch InBev.

## Ajalugu

Aastal 1914 alustas Brahma *maltzbier*i tootmisega, pärast seda algas firma laienemine üle maailma. Brahma õlletehas ostis ka Germania (hilisema Guanabara) õllemargi, mis oli esimesi Brasiilia õllemarke.

Aastal 1934 tuli Brahma välja uue, pudelisse pandud vaadiõllega Brahma Chopp, millest sai Brasiilia turu populaarseim õlu.

Aastal 1989 ostsid Jorge Paulo Lemann, Carlos Alberto Sicupira ja Marcel Herrmann Telles Companhia Cervejaria Brahma 50 miljoni dollari eest.

## Margid
* *Brahma*&nbsp;– 4,3%-se alkoholisisaldusega hele õlu, mille müük üle maailma algas aastal 2004. See on variatsioon kohalikul tasandil populaarsest Brahma Choppist.
* *Brahma Chopp*&nbsp;– 5%-ne hele õlu. Brasiilia populaarseim õllemark.
* *Brahma Extra*
* *Brahma Malzbier*&nbsp;– 5%-ne schwarzbier
* *Brahma Black*
* *Brahma Fresh*
* *Brahma Light*
* *Brahma Ice* (müügil vaid Venezuelas ja Dominikaani Vabariigis)
* *Extra Light Brahma* (Venezuela)
* *Brahma Morena*
* *Brahma Bock*
* *Brahma Bier*&nbsp;– spetsiaalselt 2006. aasta jalgpalli MM-iks Brasiilias müügile tulnud õlu.
* *Brahma Porter*
* *Brahma Stout*
* *Brahva*&nbsp;– 4,8%-se alkoholisisaldusega õlu, müügil Guatemalas ja Kesk-Ameerika riikides.
* *Brahva Beats*
* *Brahma Malta*&nbsp;– alkoholivaba ja karboniseeritud jook, mida müüakse Venezuelas.
* *Brahma Malta con Chocolate*&nbsp;– Brahma Malta šokolaadiga. Müügil Latrobe oru piirkonna supermarketites.
* *Brahma 0,0%*&nbsp;– Alkoholivaba õlu.